CELEX: 62012TN0109
Language: et
Date: 2012-03-07 00:00:00
Title: Kohtuasi T-109/12: 7. märtsil 2012 esitatud hagi — Hispaania versus komisjon

28.4.2012   
            
            
               ET
            
            
               Euroopa Liidu Teataja
            
            
               C 126/23
            
         7. märtsil 2012 esitatud hagi — Hispaania versus komisjon
   (Kohtuasi T-109/12)
   2012/C 126/44
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindaja: advokaat A. Rubio González)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 22. detsembri 2011. aasta otsus K(2011) 9992, millega vähendatakse ühtekuuluvusfondi poolt järgmistele projektidele antavat abi: „Extremadura autonoomses piirkonnas tahkete olmejäätmete käitlemise üldkava teise etapi läbiviimise käigus rakendatavad tegevused” (CCI nr 2000.ES.16.C.PE.020); Reovee äravoolud: „Getafe valgala keskjooks ja Arroyo Culebro valgala alamjooks (Tajo valgala — reovee puhastamine)” (CCI nr 2002.ES.16.C.PE.002); „Töödeldud vee taaskasutamine Santa Cruz de Tenerife rohealade kastmiseks” (CCI nr 2003.ES.16.C.PE.003) ning „Tehniline abi Mancomunidad de Algodori veega varustamise projekti analüüsimiseks ja koostamiseks” (CCI nr 2002.ES.16.C.PE.040);
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et on rikutud komisjoni 29. juuli 2002. aasta määruse (EÜ) nr 1386/2002, millega kehtestatakse nõukogu määruse (EÜ) nr 1164/94 üksikasjalikud rakenduseeskirjad seoses Ühtekuuluvusfondist antava abi suhtes kohaldatavate juhtimis- ja kontrollisüsteemidega ning finantskorrektsioonide tegemise korraga (1), artikli 18 lõiget 3, kuna ärakuulamise kuupäevast otsuse tegemiseni kulus enam kui kolm kuud.
            
         
               2.
            
            
               Teine väide, et on rikutud nõukogu 16. mai 1994. aasta määruse (EÜ) nr 1164/94, millega asutatakse ühtekuuluvusfond (2), II lisa artiklit H, kuna selles määruses ette nähtud menetlus algatati ilma vajalikke kontrolle läbi viimata.
            
         
               3.
            
            
               Kolmas väide, et on rikutud nõukogu 16. mai 1994. aasta määruse (EÜ) nr 1164/94, millega asutatakse ühtekuuluvusfond, II lisa artiklit H, kuna ükski järeldus ei lükka ümber projektide lõpetamisel esitatud deklaratsioone.
            
         
               4.
            
            
               Neljas väide, et on rikutud nõukogu 16. mai 1994. aasta määruse (EÜ) nr 1164/94, millega asutatakse ühtekuuluvusfond, II lisa artiklit H, kuna eeskirjade eiramisi ei ole tõendatud.
            
         
               5.
            
            
               Viies väide, et on rikutud õiguspärase ootuse põhimõtet seoses projektiga CCI nr 2000.ES.16.C.PE.020, kuna komisjon kasutas selle projekti puhul kriteeriume, mis on ette nähtud dokumendis (hangetega seotud finantskorrektsioone käsitlevad suunised, mis esitati liikmesriikidele fondide koordineerimiskomitee 28. novembri 2007. aasta koosolekul), mis ei olnud avalikustatud hetkeks, mil Hispaania ametivõimud esitasid lõppsummat puudutavad dokumendid, vaid mis avalikustati alles 29 kuud hiljem.
            
         
      (1)  EÜT L 201, lk 5; ELT eriväljaanne 14/01. lk 162.
   
      (2)  EÜT L 130, lk 31; ELT eriväljaanne 14/01, lk 9, muudetud nõukogu 21. juuni 1999. aasta määrusega (EÜ) nr 1264/1999 (EÜT L 161, lk 57; ELT eriväljaanne 14/01, lk 73).